33. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 152 της 17/29 Φεβρ. 1968 (ΦΕΚ Α΄ 44) Περί υπολογισμού θαλασσίας υπηρεσίας αποκτωμένης επί ναυαγοσωστικών, ρυμουλκών κλπ. Έχοντες υπ’ όψιν : α)Το άρθρ. 42 παρ. 1 και 2 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 περί Ναυτικού Απομαχικού Ταμείου και προσθήκης ετέρων τινών διατάξεων» (ΦΕΚ Α΄ 54). β)Τας διατάξεις των άρθρ. 9 (παρ. 1β΄ και 2γ) και 12 του Κ.Ν.Δ. 2689/1953 «περί διπλωμάτων, πτυχίων και αδειών ναυτικής ικανότητος εν τω εμπορικώ ναυτικώ» (ΦΕΚ 27 Α΄/1954). γ)Το άρθρ. 8 (εδάφιον δεύτερον) του Νόμ. 3141/1955 «περί Συμβουλίου Εμπορικού Ναυτικού» (ΦΕΚ Α΄ 43). δ)Την κατά την συνεδρίασιν της 30.10.67 εκδοθείσαν γνωμοδότησιν του Συμβουλίου Εμπορικού Ναυτικού και ε)Την υπ’ αριθ. 704/1967 από 29.11.67 γνώμην του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-1.Η επί ναυαγοσωστικών, ρυμουλκών και γενικώς μηχανοκινήτων πλοίων εργαζομένων κυρίως εις λιμένας, αποκτωμένη θαλασσία υπηρεσία, υπολογίζεται δια την απόκτησιν αποδεικτικών ναυτικής ικανότητος, ως ακολούθως: α)Δια το πτυχίον Κυβερνήτου ρυμουλκών εις το ακέραιον. β)Δια τα διπλώματα ραδιοτηλεγραφητού, πρακτικού πλοιάρχου και πρακτικού μηχανικού ως και δια τα πτυχία και τας αδείας ναυτικής ικανότητος εις το ήμισυ, εφ’ όσον πληρούνται αι ισχύουσαι προϋποθέσεις ειδικότητος και ιπποδυνάμεως. γ)Δια τα λοιπά διπλώματα ναυτικής ικανότητος εις το ήμισυ και μέχρι του ημίσεως της συνολικώς απαιτουμένης, εφ’ όσον πληρούνται αι ισχύουσαι προϋποθέσεις ειδικότητος, χωρητικότητος και ιπποδυνάμεως. 2.Η κατά τ’ ανωτέρω υπηρεσία υπολογίζεται: α)εφ’ όσον τα σκάφη, εφ’ ων διηνύθη αύτη, ευρίσκονται εν ενεργεία εκτελούντα τας εντός ή εκτός των λιμένων εργασίας των ή διατηρούν τα τρία τέταρτα τουλάχιστον της συνθέσεως του πληρώματός των και β)εφ’ όσον αποδεικνύεται δια του ναυτολογίου ή του ναυτικού φυλλαδίου. Δια σκάφη μη εφωδιασμένα δια ναυτολογίου ή και δια τους μη απογεγραμμένους ναυτικούς αρκεί πιστοποιητικόν του πλοιοκτήτου βεβαιωμένον υπό της Λιμενικής Αρχής μετ’ έλεγχον των οικείων στοιχείων του Ι.Κ.Α. 3.Η επί των ως άνω σκαφών θαλασσία υπηρεσία διανυομένη εις ημέρας πλού εκτός λιμένων και δια του ναυτολογίου αποδεικνυομένη λαμβάνεται υπ’ όψιν εις το ακέραιον δι’ άπαντα τα αποδεικτικά ναυτικής ικανότητος. Εν αδυναμία αποδείξεως δια του ναυτολογίου η εν λόγω Υπηρεσία δύναται να αποδεικνύεται δια του ημερολογίου προσηκόντως βεβαιουμένου υπό της οικείας Λιμενικής Αρχής διοικουμένης παρ’ Αξιωματικού Λ.Σ. ή εμμίσθου Ελληνικής Προξενικής Αρχής. Άρθρ.2.-Θαλασσία υπηρεσία διανυομένη επί εκπαιδευτικών σκαφών του Εμπορικού Ναυτικού, των περιπολικών των Λιμενικών Αρχών και των πυροσβεστικών σκαφών υπολογίζεται ως εν άρθρ. 1 ορίζεται εφ’ όσον δια πιστοποιητικού του Υπουργείου Εμπορικής Ναυτιλίας ή της οικείας Λιμενικής Αρχής ή της αρμοδίας Πυροσβεστικής Υπηρεσίας αντιστοίχως βεβαιούται ότι κατά το διάστημα της υπηρεσίας του ενδιαφερομένου το σκάφος ετέλει εν ενεργεία. Τα πιστοποιητικά Λιμενικών Αρχών και Πυροσβεστικής Υπηρεσίας δέον να θεωρούνται δια την ακρίβειαν του περιεχομένου των παρά του Υπουργείου Εμπορικής Ναυτιλίας ή του Αρχηγείου Πυροσβεστικής Υπηρεσίας αντιστοίχως. Οι διατάξεις του ανωτέρω άρθρ. 2 που αναφέρονται στον υπολογισμό της θαλασσίας υπηρεσίας, η οποία διανύεται σε εκπαιδευτικά σκάφη Ε.Ν. και περιπολικά Λιμενικών Αρχών, καταργούνται με την περίπτ. β άρθρ. 8 Π.Δ.553/23 Μαΐου – 3 Ιουν. 1981 (ΦΕΚ Α΄ 142) (κατωτ. αριθ. 65) 